Jenniina Nylund

Jenniina Nylund (; 1999-yil 18-iyunda tugʻilgan) — xokkey boʻyicha Finlandiya milliy jamoasi aʼzosi, hozirda Gʻarbiy Collegiate Xokkey Assotsiatsiyasi (WCHA)ning NCAA I bdivizioni St.Cloud State Huskies ayollar xokkey klubida sardor.

Faoliyati 
Toʻrt yoshida Nylund uchta akasiga qiziqib, oʻzining tugʻilgan shahri Yakobstaddagi () Jeppis Xokkey klubining kichik boʻlimida xokkey oʻynashni boshladi. U Kokkolan shahridagi Kokkolan Hermes klubining 16 yoshgacha boʻlgan ayollar (U16) jamoasiga qoʻshildi (taxminan  uzoqlikda, Yakobstaddan shimoli-sharqda), oʻsmirligida va 2014—2015-yilgi mavsumda Hermes U16 ayollar va Jeppis U16 erkaklar jamoasida oʻynagan.

2015—2016-yilgi mavsum oldidan Nylund Kuortaneen urheilulukio („Kuortane Sports Lukio“) musobaqasida qatnashish va Finlandiyadagi eng yuqori darajadagi ayollar xokkey ligasi Naisten SM-sarja maktab jamoasiga qoʻshilldi(2017-yilda Naisten Liiga nomi oʻzgartirildi). Kuortane jamoasida u bir qator boʻlajak terma jamoadoshlari, jumladan Petra Nieminen, Viivi Vaynikka, Sini Karjalainen va Anni Keisala bilan birga oʻynadi. Nylund Kuortanedagi har uch mavsumida jamoada eng yaxshi toʻrt ochko toʻplagan xokkeychilar qatoriga kirdi. 2017—2018-yilgi Naisten Liiga mavsumida jamoada ochkolar va gollar boʻyicha yetakchilik qilgan va Aurora Borealis kubogi pley-off bosqichida liganing ochkolar jadvalida birinchi oʻrinni egallagan. Kuortane jamoasi 2018-yil Finlandiya chempionati bronza medalini qoʻlga kiritdi.

U Naisten SM-sarja/Naisten Liigada jami 83 ta oʻyin oʻtkazib, 43 ta gol urdi va 36 ta golli uzatmani amalga oshirdi. Aurora Borealis kubogi pley-off bosqichlarida oʻnta oʻyinda toʻqqizta gol urdi va yettita golli uzatmani amalga oshirdi.

Kuortaneen urheilulukio-ni tugatgach, Nylund Qoʻshma Shtatlardagi kollej xokkeyini tanladi va 2018−2019-yilgi mavsumda birinchi kurs talabasi sifatida St.Cloud State Huskies ayollar xokkey jamoasiga qoʻshildi. 2020—2021-yilgi mavsum yakuniga koʻra, u 84 oʻyinda 19 gol va 27 golga assistentlik qilib, 46 ochko jamgʻardi.

Xalqaro faoliyati 
Nylund 2013—2017-yillarda 18 yoshgacha boʻlgan xokkey boʻyicha Finlandiya milliy terma jamoasi aʼzosi boʻlgan. Ontario shtatining St.Catharines shahrida boʻlib oʻtgan 2016-yilgi IIHF 18 yoshgacha boʻlgan ayollar oʻrtasidagi jahon chempionatida oʻynagan va Finlandiya oltinchi oʻrinni egallagan. Jamoa kutilganidan past natijaga erishganiga qaramay, Nylund ajoyib turnir oʻtkazdi va besh oʻyinda olti ochko: ikkita gol va toʻrtta golli uzatmani amalga oshirdi.

2017-yilgi IIHF 18 yoshgacha boʻlgan ayollar oʻrtasidagi jahon chempionatida Nylund yana beshta oʻyinda jami uchta gol urib, Finlandiya jamoasida gol urish boʻyicha ikkinchi oʻrinni egalladi. Jamoalar roʻyxatida koʻplab boʻlajak terma jamoa xokkeychilari, jumladan, 2021-yilgi Jahon chempionati debyutantlari Sini Karjalainen, Julia Liikala va Emiliya Vesa bor edi. Jamoa iqtidorli va sifatli tarkibga ega edi, biroq chorak finalda Shvetsiyaga magʻlub boʻlib, beshinchi oʻrin olishdi. Nylund birinchi marta Finlandiya terma jamoasi bilan 2016—2017-yilgi xalqaro mavsumda uchta oʻyinda maydonga tushdi, lekin ochko jamgʻara olmadi..

Shaxsiy hayoti 
Nylund Minnesota shtatidagi Sent Cloud shahridagi St.Cloud State universitetida marketing boʻyicha bakalavr darajasida oʻqimoqda.

Faoliyat statistikasi 
GP=ishtirok, G=gol, A=assist, Pts=ball, PIM=qoidabuzarlik

Muntazam mavsum va pley-off oʻyinlari 

Manbalar: Elite Prospects, USCHO

Xalqaro

Manbalar 

1999-yilda tugʻilganlar
Yashayotgan insonlar